આજે શરૂઆતે બેન્ક શેર સહિત ઓટો, એફએમસીજી, આઇટી અને મેટલ કંપનીના શેરમાં વેચવાલી નોંધાઇ હતી, જ્યારે કન્ઝ્યુમર ડ્યુરેબલ્સ, કેપિટલ ગુડ્સ, ફાર્માસ્યુટિકલ કંપનીના શેરમાં સુધારાની ચાલ નોંધાઇ હતી. આજે શરૂઆતે ઇન્ફોસિસ કંપનીના શેરમાં ૧.૬૦ ટકાનો ઉછાળો નોંધાયો હતો. સારા પરિણામની અસરથી શેરમાં સકારાત્મક ચાલ નોંધાઇ છે. એનટીપીસી અને એક્સિસ બેન્કના શેરમાં પણ મજબૂતાઇની ચાલ નોંધાઇ હતી. તો બીજી બાજુ ટીસીએસ, આઇટીસી અને એચડીએફસી કંપનીના શેરમાં વેચવાલી જોવાઇ હતી.